MUNICIPIUL SATU MARE

Direcția Patrimoniu

Serviciul Patrimoniu, Concesionări, Închirieri

Direcția economică

Nr. 59618/19.10.2026 
În temeiul prevederilor art. 136 alin. (8) lit. b) din OUG nr. 57/2019              privind Codul administrativ, cu modificările și completările ulterioare, Direcția Patrimoniu - Serviciul Patrimoniu Concesionări Închirieri și Directorul executiv al Direcției Economice, formulează următorul:

RAPORT DE SPECIALITATE

la proiectul de hotărâre

privind aprobarea vânzării unui imobil - teren situat în Municipiul                         Satu Mare, str. Aron Pumnul nr. 18  
Prin prezentul proiect de hotărâre se propune plenului Consiliului Local al Municipiului Satu Mare, aprobarea vânzării terenului aflat în proprietatea privată                   a Statului Român, în suprafață de 2.131 mp, respectiv a  cotei de 2.131/2.202 părți înscris în CF nr. 193293 Satu Mare sub nr. cadastral 193293, aferent casei cu o suprafața construită la sol de 96,4 mp, situată pe str. Aron Pumnul nr. 18. 
Cumpărarea terenului este solicitată de către numitul Asztaloș Francisc, proprietarul casei amplasată pe acest teren, prin cererea înregistrată la Primăria Municipiului Satu Mare sub nr. 12114/22.02.2024.
În susținerea cererii s-a depus documentația cadastrală denumită ”Plan                               de amplasament și delimitare a imobilului”, vizată de O.C.P.I. Satu Mare sub                    nr. 71501/15.06.2026, întocmită de SC FAT TOPO SERVICE SRL prin persoană fizică autorizată A.N.C.P.I. ing. Ijac Denisa - Ramona, din care rezultă faptul că pe parcela de teren identificată sub nr. cadastral 193293 (nr. top vechi 4262/5) este amplasată o casă de locuit C1, iar pe parcela de teren identificată sub nr. top vechi 4262/6 este edificată o altă construcție, ambele situate pe str. Aron Pumnul nr. 18. 
Din cuprinsul extrasului de CF nr. 193293 Satu Mare cu nr. cadastral 193293 (nr. CF  vechi 1628 Satu Mare cu nr. top 4262/5), rezultă faptul că numitul Asztaloș Francisc, au în proprietate o construcție C1 și teren în cotă de 71/2.202 părți, diferența de teren reprezentând o cotă de 2.131/2.202 părți se află în proprietatea privată a Statului Român. 
Potrivit înscrierilor de sub B2 și B3 din extrasul de CF nr. 174945 Satu Mare (nr. CF vechi 21856 Satu Mare) cu nr. top 4262/6, numitul Asztaloș Francisc a dobândit, în temeiul contractului de schimb autentificat sub nr. 1801/1988, dreptul de proprietate asupra unei construcții cu destinația de casă, împreună cu terenul aferent, în suprafață de 100 mp, imobile situate pe str. Aron Pumnul nr. 18.
Conform memoriului tehnic privind situația juridică a imobilului, întocmit de persoană fizică autorizată A.N.C.P.I. ing. Ijac Denisa - Ramona, reiese faptul că terenul în cauză este împrejmuit în totalitate și reprezintă curtea aferentă casei petentului, edificată pe această parcelă.
Din punct de vedere juridic, nu s-a identificat existența vreunui litigiu pe                 rolul instanțelor judecătorești pentru terenul care face obiectul prezentului proiect de hotărâre.

După verificarea evidențelor din punct de vedere a legilor proprietății,                   s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.

Documentația a fost completată cu declarații pe proprie răspundere, prin care petentul își dă acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu are cunoștință de existența vreunui litigiu pe rolul instanțelor de judecată cu privire la acest imobil.

Din punct de vedere topografic, documentația cadastrală este corect întocmită și conformă cu realitatea.
Din Certificatul de atestare fiscală pentru persoane fizice emis de Direcția                     de Impozite și Taxe Locale, reiese faptul că numitul Asztaloș Francisc, figurează în evidențele fiscale cu teren și o construcție, edificate în anul 1970 și dobândite în anul 1988, identificate sub nr. top 4262/6, iar sub nr. top 4262/5 (nr. cadastral actual 193293) figurează imobilul (teren cu clădire) proprietatea petenților, respectiv construcție edificată în anul 1934 și dobândită în anul 1997 precum și terenul care face obiectul vânzării.
Prin urmare se propune vânzarea în favoarea petentului Asztaloș Francisc,                       a terenului în suprafață de 2.131 mp înscris în CF nr. 193293 Satu Mare sub nr. cadastral 193293, la prețul de 170 480, calculat conform prețurilor prevăzute în raportul de evaluare a terenurilor cu categoria de folosință „curți construcții”, situate pe strada Aron Pumnul, care constituie Anexă la Hotărârea Consiliului Local al Municipiului Satu Mare nr. 249/24.09.2026.
Date fiind considerentele de mai sus, s-a concluzionat că sunt îndeplinite prevederile art. 364 din Codul administrativ, aprobat prin O.U.G. nr. 57/2019 cu modificările și completările ulterioare.
Față de cele expuse mai sus, raportat la prevederile art. 129 alin. (2) lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

